Na temelju članka 6. Odluke o Stipendiji Grada Zagreba za učenike i studente slabijega socijalnog statusa (Službeni glasnik Grada Zagreba 19/17)

**gradonačelnik Grada Zagreba**

**raspisuje**

**JAVNI NATJEČAJ**

**ZA DODJELU STIPENDIJE GRADA ZAGREBA**

**UČENICIMA SLABIJEGA SOCIJALNOG STATUSA**

**ZA ŠKOLSKU GODINU 2018./2019.**

1. Za školsku godinu 2018./2019. učenicima će se dodijeliti najviše 30 Stipendija.

2. Stipendiju mogu ostvariti učenici koji podnesu prijavu na Javni natječaj za dodjelu Stipendije Grada Zagreba učenicima slabijega socijalnog statusa za školsku godinu 2018./2019. (u daljnjem tekstu: Natječaj) i ispunjavaju sljedeće uvjete:

- da su državljani Republike Hrvatske;

- da imaju prijavljeno prebivalište u Gradu Zagrebu neprekidno tri godine prije dana objave Natječaja;

- da su redoviti učenici srednje škole u Gradu Zagrebu ili Zrakoplovne tehničke škole Rudolfa Perešina u Velikoj Gorici;

- da nisu, osim iz zdravstvenih razloga (što se dokazuje vjerodostojnom medicinskom dokumentacijom liječnika specijalista), ponavljali razred u srednjoj školi;

- da su završili prethodne razrede srednje škole, odnosno od 5. do 8. razreda osnovne škole (za učenike 1. razreda srednje škole) s prosjekom ocjena od najmanje 3,00;

- da prosječni mjesečni prihod po članu učenikova kućanstva, ostvaren u tri mjeseca prije mjeseca u kojemu je raspisan natječaj za dodjelu Stipendije, ne prelazi 60% proračunske osnovice (1.995,60 kuna) određene Zakonom o izvršavanju Državnog proračuna Republike Hrvatske za 2018. godinu.

3. Stipendija se dodjeljuje, računajući od 1. rujna 2018., za trajanja statusa redovitog učenika, odnosno najduže za 12 mjeseci.

Neto iznos Stipendije utvrđuje se u visini 35% prosječne neto plaće u Gradu Zagrebu za razdoblje siječanj - kolovoz 2018.

4. Kriteriji za utvrđivanje liste kandidata za dodjelu Stipendije su socijalni status i druge socijalne prilike, uspjeh u školovanju i ranije korištenje Stipendije.

5. Rok za podnošenje prijava na Natječaj je zaključno 30. studenog 2018.

Prijava na Natječaj dostavlja se u zatvorenoj omotnici s naznakom "ZA JAVNI NATJEČAJ ZA DODJELU STIPENDIJE GRADA ZAGREBA UČENICIMA SLABIJEGA SOCIJALNOG STATUSA" na adresu:

Grad Zagreb,

Gradski ured za socijalnu zaštitu i osobe s invaliditetom

Nova cesta 1

10 000 Zagreb

Prijave na Natječaj dostavljaju se preporučeno poštom na navedenu adresu ili u pisarnicu na istoj adresi.

Prijave se dostavljaju isključivo na ispunjenom i potpisanom obrascu A1 – Prijava na Javni natječaj za dodjelu Stipendije Grada Zagreba učenicima slabijega socijalnog statusa za školsku godinu 2018./2019., koji se, kao i obrazac A2 – Izjava o članovima kućanstva te Uputa o pravima ispitanika, može preuzeti u Gradskom uredu za socijalnu zaštitu i osobe s invaliditetom, Zagreb, Nova cesta 1, soba 7 i na web stranici Grada Zagreba ([www.zagreb.hr](http://www.zagreb.hr)).

1. Uz obrazac A1 potrebno je priložiti:
   1. Dokaz o državljanstvu za kandidata: domovnica (preslika) ili elektronički izvod iz knjige državljana;

Dokaz iz ove točke Gradski ured za socijalnu zaštitu i osobe s invaliditetom može umjesto kandidata pribaviti iz službenih evidencija, a za što je potrebno dati privolu na obrascu A1 – Prijava na Javni natječaj za dodjelu Stipendije Grada Zagreba učenicima slabijega socijalnog statusa za školsku godinu 2018./2019.

* 1. Izvadak iz matice rođenih, ne stariji od dana objave Natječaja (preslika) ili elektronički izvod iz matice rođenih za kandidata, ne stariji od dana objave Natječaja (NE rodni list);

Dokaz iz ove točke Gradski ured za socijalnu zaštitu i osobe s invaliditetom može umjesto kandidata pribaviti iz službenih evidencija, a za što je potrebno dati privolu na obrascu A1 – Prijava na Javni natječaj za dodjelu Stipendije Grada Zagreba učenicima slabijega socijalnog statusa za školsku godinu 2018./2019.

* 1. Uvjerenje o prebivalištu za kandidata, ne starije od dana objave Natječaja (izvornik) ili elektronički zapis uvjerenja o prebivalištu, ne stariji od dana objave Natječaja;
  2. Potvrdu o upisu u srednju školu školske godine 2018./2019. (izvornik);
  3. Svjedodžbe svih razreda srednje škole, odnosno od 5. do 8. razreda osnovne škole, za učenike 1. razreda srednje škole (preslike);
  4. Vjerodostojnu medicinsku dokumentaciju liječnika specijalista ako je kandidat iz zdravstvenih razloga ponavljao razred u srednjoj školi (preslike);
  5. Ispunjeni i potpisani obrazac A2 – Izjava o članovima kućanstva;
  6. Potvrde Porezne uprave (ispostave prema mjestu stanovanja) o visini dohotka i primitaka za sve članove kućanstva u razdoblju od 1.7.2018. do 30.9.2018. (izvornik);

Dokaze iz ove točke Gradski ured za socijalnu zaštitu i osobe s invaliditetom može umjesto kandidata pribaviti iz službenih evidencija, a za što je potrebno dati privolu na obrascu A1 – Prijava na Javni natječaj za dodjelu Stipendije Grada Zagreba učenicima slabijega socijalnog statusa za školsku godinu 2018./2019.

* 1. Životopis (osnovni podaci o kandidatu, tijeku školovanja, kućanstvu i dr.),

1. Bodovanje socijalnog statusa i drugih socijalnih prilika provodi se na temelju sljedećih dokaza:
2. za učenika ili kućanstvo u kojem učenik živi koji ostvaruju pravo na zajamčenu minimalnu naknadu:

* Potvrda centra za socijalnu skrb da kandidat ili kućanstvo u kojem kandidat živi ostvaruje pravo na zajamčenu minimalnu naknadu, izdana u tijeku trajanja Natječaja (izvornik) ili
* Rješenje centra za socijalnu skrb o priznavanju prava na zajamčenu minimalnu naknadu i dokaz o uplati zajamčene minimalne naknade u 10. mjesecu 2018. (uplata za 9. mjesec 2018.) ili u 11. mjesecu 2018. (uplata za 10. mjesec 2018.) (preslike);

1. za učenika koji nema oba roditelja (ne boduje se ako učenik zasnuje vlastitu obitelj):

* Smrtni list ili Izvadak iz matice umrlih za preminulog/e roditelja/e (preslika),
* Potvrda nadležnog tijela o nestaloj osobi (ako je roditelj ili su oba roditelja nestala) (izvornik),
* Dokaz iz točke 6.2. Natječaja;

1. za učenika bez odgovarajuće roditeljske skrbi:

* Pravomoćna odluka suda o lišenju prava na roditeljsku skrb (preslika), odnosno Pravomoćno rješenje suda o oduzimanju prava na stanovanje s djetetom i povjeravanje svakodnevne skrbi o djetetu drugoj osobi, ustanovi socijalne skrbi ili udomiteljskoj obitelji (preslika) ili
* Dokaz iz točke 6.2. Natječaja (ako je iz istog vidljivo da je kandidat dijete bez odgovarajuće roditeljske skrbi);

1. za učenika koji živi u jednoroditeljskoj obitelji:

* svaki kandidat mora priložiti Izvadak iz matice rođenih, ne stariji od dana objave Natječaja (preslika) ili elektronički izvod iz matice rođenih, ne stariji od dana objave Natječaja (NE rodni list) za roditelja s kojim kandidat živi u jednoroditeljskoj obitelji i jedan od sljedećih dokaza:
* Pravomoćnu presudu o razvodu braka (preslika),
* Rješenje suda o određivanju privremene mjere s kojim će roditeljem dijete stanovati, o ostvarivanju osobnih odnosa s djetetom i radi uzdržavanja (preslika),
* Pravomoćno rješenje suda o povjeravanju djeteta jednom roditelju – za izvanbračne zajednice (preslika),
* Uvjerenje centraza socijalnu skrb da kandidat živi u jednoroditeljskoj obitelji, izdano u tijeku trajanja Natječaja  (izvornik),
* Smrtni list ili Izvadak iz matice umrlih za preminulog roditelja (preslika),
* Potvrdu nadležnog tijela o nestaloj osobi (izvornik),
* Dokaz iz točke 6.2. Natječaja (ako je iz istog vidljivo da kandidat ima samo jednog roditelja);

1. za učenika koji je dijete hrvatskog branitelja iz Domovinskog rata:

- Potvrda za roditelja o statusu hrvatskog branitelja iz Domovinskog rata izdana od Ministarstva obrane ili Ministarstva unutarnjih poslova (izvornik);

1. za učenika koji živi u obitelji s troje i više djece do navršene 15. godine života, odnosno do završetka redovitog školovanja i/ili koji ostvaruju prava iz sustava socijalne skrbi po osnovi invaliditeta:

* za djecu do 15. godine života – Izvadak iz matice rođenih, ne stariji od dana objave Natječaja(preslika) ilielektronički izvod iz matice rođenih, ne stariji od dana objave Natječaja (NE rodni list) ili potvrda o redovitom školovanju (izvornik),
* za djecu stariju od 15 godina koja se nalaze na redovitom školovanju – Potvrda o redovitom školovanju (izvornik),
* za djecu koja ostvaruju prava iz sustava socijalne skrbi po osnovi invaliditeta – Rješenje o priznavanju prava na doplatak za pomoć i njegu ili prava na osobnu invalidninu i dokaz o uplati u 10. mjesecu 2018. (uplata za 9. mjesec 2018.) ili u 11. mjesecu 2018. (uplata za 10. mjesec 2018.) (preslike);

1. za učenika kojemu je priznato pravo na uslugu dugotrajnog smještaja ili organiziranog stanovanja:

* Potvrda centra za socijalnu skrb da je kandidatu priznato pravo na uslugu dugotrajnog smještaja ili organiziranog stanovanja, izdana u tijeku trajanja Natječaja (izvornik);

(Napomena: ukoliko kandidat dostavi dokaz pod ovom točkom, ne prilaže dokaze pod točkama 7. A, 7. B, 7. C, 7. D, 7. E, 7. F, i 7. H)

1. za učenika ili člana učenikova kućanstva koji je do 30.9.2018. ostvario pravo na jednokratnu naknadu:

* Rješenje (preslika) ili Potvrda centra za socijalnu skrb da su kandidat i/ili članovi kućanstva ostvarili pravo na jednokratnu naknadu, u periodu od 1.1.2018. do 30.9.2018. (izvornik),

(Napomena: ne prilažu kandidati koji su dostavili dokaze pod točkom 7. A)

1. Bodovanje uspjeha u školovanju provodi se na temelju dokaza iz točke 6.5. Natječaja,
2. Bodovanje ranijeg korištenja Stipendije provodi se na temelju sljedećeg dokaza:
   1. Ugovor o korištenju Stipendije Grada Zagreba za kandidate koji su u školskoj godini 2017./2018. bili korisnici Stipendije za učenike slabijega socijalnog statusa

Dokaz iz ove točke Gradski ured za socijalnu zaštitu i osobe s invaliditetom preuzet će iz vlastite evidencije.

Nepravodobne i nepotpune prijave neće se razmatrati.

Prijedlog liste kandidata za dodjelu Stipendije bit će objavljen na web stranici Grada Zagreba ([www.zagreb.hr](http://www.zagreb.hr)), u roku od 60 dana od dana isteka roka za podnošenje prijava.

Za vrijeme trajanja ugovora o korištenju Stipendije, korisnik Stipendije ne može primati niti jednu drugu novčanu stipendiju.

Kandidati za dodjelu Stipendije koji ponavljaju razred srednje škole za koji su već primali Stipendiju, ne mogu ostvariti Stipendiju za ponovno pohađanje istog razreda. Kandidati za dodjelu Stipendije ne mogu ostvariti Stipendiju za već stečenu razinu obrazovanja.

Ako iz jedne obitelji dva ili više kandidata ostvare Stipendiju na Javnom natječaju za dodjelu Stipendije Grada Zagreba učenicima slabijega socijalnog statusa za školsku godinu 2018./2019., Javnom natječaju za dodjelu Stipendije Grada Zagreba studentima slabijega socijalnog statusa za akademsku godinu 2018./2019. ili Javnom natječaju za dodjelu Stipendije Grada Zagreba studentima poslijediplomskih studija slabijega socijalnog statusa za akademsku godinu 2018./2019., Stipendiju mogu ostvariti najviše dva kandidata.